hu en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ky ky tt ky ky ru ky ky ky ky ky ky ky ru hu ru ky ky ru ky ru ky ru ky ru ru ky ru ky ru ky ky ky ru ru ky ky bg ru ky ky ru ru ky ru ky ru be ru ky ru ky ky ru ru uk ru kk ru
"Фабула", 14.06.11 - 5-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Ташиев үчүнчү революция жасагысы келип жатабы?
"Ата-Журт" фракциясынын ана башчысы Камчыбек Ташиев "Голос России" радиосуна маек куруп, "эл үчүнчү революцияга кам көрүп жатат" деген билдирүү таратып, кыргыз бийлигине карата бир топ эл козутчу ачуу пикирлерди айтып, өзүн эл-жер дегенде ичкен ашын жерге койгон патриот катары айга-күнгө теңеп салыптыр. Ташиев өз сөзүндө: - өзүңүздөргө белгилүү болгондой, өткөн жылы мамлекетибизде бийлик кан төгүү жолу менен алмашты. Ошондогу бийликке келишкен оппозиционерлер "завод, фабрикалар иштебейт, жумушчу орундар жок. Элдер үй-бүлөсүн таштап, чет өлкөгө иш издеп кетип жатышат. Биз бул нерсени токтотконго милдеттүүбүз" дешкен. Бирок жашоо ошол кездегиден дагы начарлап кетти. Керек болсо ошол учурдагы иштеп жаткан завод, фабрикалар токтоду. Мурун чет өлкөгө кеткендердин саны 500-600 миң киши болсо, азыр миграциянын агымы күчөп, миллион адамга чейин жетти. Мурунку бийлик оппозиция менен балит метод аркылуу күрөшсө, азыркы учурда ал өнүктүрүлүп, күчөтүлүп, бийликти сактап калуунун бардык жолдору көрүлүп жатат. Ошондон улам, эл азыркы бийликке тескери баасын беришүүдө. Мамлекетибиздеги жашоо тынч жана жакшы эмес. Ошол себептен, мүмкүн, эл үчүнчү революцияга кам көрүп жатат. Анын үстүнө босогобузда күздө өтүүчү президенттик шайлоо турат. Бүгүнкү күндө легитимдүү парламент, өкмөт бар. Бирок легитимдүү президент али жок. Учурдагы президент, президенттин милдетин аткаруучу гана, ал шайланган эмес, референдум жолу менен дайындалган. Ушул жылы күздө президенттик шайлоо өтөт. Ошондо улут лидери ким экени аныкталат, - деген сын-пикирлерге шыкалган маек бериптир. Бул нерселер менен, Ташиев эл арасына тымызын чагымчыл оттун учкунун таштап, керек болсо үчүнчү революция жасайм, Роза Отунбаеваны президент катары эсептебейм, күздө өтүүчү президенттик шайлоодо утуп чыгам, улуттук лидер экенимди далилдейм дегенди кыйытыптыр. Айтор, өзүнөн башканын баарын акмак дегенге чейин барыптыр. Башкача айтканда, мамлекетибиздеги оош-кыйыштарды жеке кызыкчылыгына пайдаланып, ар кандай пикирлерди тараткан Ташиев сыяктуулар турганда, анан канткенде өлкөбүздө өнүгүп-өсүү болуп, жашообуз оңолсун? Кызыгы, Ташиев, "Голос России" радиосуна ар кайсыны айтып, "келжиреп" жатса, КТРК кайран эргулду президентти көрсөтүп жаткансып, эл менен жолугушуп келгенин утур-утуру көрсөтүп, күн сайын даңазалаганын койбойт. Сыягы, Оторбаевди коркутуп алган окшойт. Болбосо, Оторбаев чоң акча алганбы же кошомат кылып жатабы, белгисиз?.. Кыскасы, Ташиев сыяктуулардын чыныгы жүзүн айрып таануучу мезгил келгенин эске албасак, дагы жаңылышабыз… Анткени Ташиев сыяктуу "жандимилер" мамлекетти оңдойт деген түшүнүк абсурд.
Учурда июнь коогалаңына байланыштуу ар ким ар кыл ойлорду билдирип, акулдуусунгандар көбөйдү. Бири кандуу коогалаңдын чыгышына Убактылуу өкмөттү күнөөлөсө, айрымдары сепаратисттик күчтөр менен Бакиевдерди жана алардын жактоочуларын күнөөлөшүүдө. Айтор, учурда кайчы пикирлер арбын. Кыргызстан элдик-демократиялык партиясынын лидери Артур Медетбеков дагы жарашса-жарашпаса деле "акылдуусунуп" ар кандай пикир айтып жаткандардан четте калбайын дегенби, айтор, "июнь коогалаңынын чыгышына баарынан мурда Убактылуу өкмөттүн мүчөлөрү жана жетекчилери күнөөлүү" - деп балп этиптир. Мындай пикирин: - Муну Улуттук комиссия, Жогорку Кенеш далилдеп, өздөрү да фактыдан кача албай, аргасыз мойнуна алып жатышат. Бирок буларды карап туруп "чын эле күнөөсүн сезүү, ички ыйманы кыйнап жатабы, же калп эле жойпуланып мойнуна алымыш болушуп саясий сасык оюн коюп жатышабы?" деген ой ар бир кыргызстандыктын көкүрөгүндө турат, - деп аргументтештиргенге аракет жасаптыр. Андан ары калп элеби, же чындаппы Убактылуу Өкмөттөн кийинки күнөөкөрлөр катары сепаратисттик топтун жетекчилери Батыров, Салахутдинов, Бакиевдин туугандары, жакшы кызмат орун бербей койгон бийликке ачуусу келип, ичи күйгөн акимдер, жергиликтүү абройлуу адамдар, өлкөдөгү баш аламандыктан пайдаланып бийликке илешип калууну көздөгөн криминалдык топтор, диний агымдын жетекчилери, хизбутчулар күнөөлүү демиш болуптур. Кыскасы, "акылдуусунгандардан" артта калбай, акылы жеткен нерселерди айтып калууну эп көрүп, тарс жарылыптыр, кургур. Жарылганга жараша кимдер анык күнөөлүү экенин конкреттештирип бирден санап бергенге чамасы жетпептир…
Ажолук ат салыш жакындаган сайын ар кайсы саясий топтордун КТРКга болгон чабуулу ачык эле байкала баштады. Кечээ-жакында Жогорку Кеңеш КТРКнын учурдагы Байкоочулар кеңешин "декреттин негизинде мыйзамсыз дайындалган" деген шылтоо менен таратып салды. Бирок Жогорку Кеңештин Байкоочулар кеңешинин жаңы курамын түзүү тууралуу мыйзамына карабастан эскилер мурдагыдай эле иштеп жаткандыгын Байкоочулар кеңешинин мүчөсү Бегаим Үсөнова кабарлады. "Парламенттин мындай чечими биздин ишмердүүлүгүбүздү токтото албайт. Акыркы сөз президент тарабынан болот. Эгер ал бул мыйзамга вето койсо, биз өз ишибизди мурдагыдай эле улантабыз"-деген Бегаим Үсөнова эл өкүлдөрүнүн мындай кадамы Конституцияга туура келбестигин айтып, буга президент вето коет деген ишеничте экендигин кабарлады. Бир жылдан ашык убакыттан бери КТРдин "кара жащик" ылакап атын аз-аздан өчүрүп келатышкан Кубат Оторбаев жана анын "байкоочуларынын" ордуна келе тургандар коомдук каналыбызга чындап эле байкоочулук кылышабы же чайкоочулук кылышабы, аны да көрө жатаарбыз.
кетирип, өздөрү калмай болушту
Өткөн жуманын этегинде эл өкүлдөрү бир катар мамлекеттик мекемелерди экинчи ордо калаабызга көчүрүү меселесин карашты. "Баңгизат боюнча мамлекеттик агенттикти Ошко көчүрүш керек. Себеби бул зат көбүнчө түштүктөн ташылат. Ошондой эле дин агенттигин да Ошко которуу керек. Бул жерде ансыз деле ажылыкка квота бөлүштүргөндөн башка жарытылуу деле иш кылышпайт. Токой-чарба, айлана чөйрөнү коргоо агенттигинин, Миграция министрлигинин да орду Ошто. Конституцияда Ош - Кыргызстандын экинчи борбору деп бакырайып жазылып турат. Ошондуктан биз ушундай чечим кабыл алышыбыз керек"-дейт спикер Ахматбек Келдибеков. Спикердин бул сунушу көпчүлүк добуш менен кабыл алынды. Ал эми президенттин резиденциясын Ош шаарына көчүрүү маселеси бир нече жолу добушка коюлуп, акыры түштүккө президенттин жумушчу штабын түзүү чечими кабыл алынды. Ар-намысчы Турсунбай Бакир уулунун Мамлекеттик улуттук коопсуздук кызматын экинчи борборго алып баруу демилгеси кесиптештери тарабынан колдоого алынган жок. Ошондой эле көптөн бери көчүрүлмөкчү болуп аткан Коргоо министрлиги да Бишкекте калмай болду. Баарынан кызыгы кайсы бир министрлик, агенттиктин тагдырын кызуу талкууга алып, талашып-тартышып чечип атышкан депутаттарыбыз кыргыз парламентине кезек келгенде, зал ичинде тымтырстык орноп, бир добуштан "Бишкекте калсын" деп добуш беришти.
Төө кыядан өткөн соң, о-о дегениң курусун…
Кезинде Курулуш банкын Максимге сатып жиберип, 7-апрелден кийин "тарттырып жибергем" деп талашып чыккан банкир Муратбек Мукашев былтыркы июнь окуяларынын күнөөкөрлөрүн издеп, алыс барыштын деле кажети жоктугун айтып, кыйла акыл-сын айтыптыр. Тактап айтсак, Мукашев июнь окуясы тууралуу: "Акаев, Бакиев, бүтүндөй ыплас саясат, экономикалык абалдын начарлыгы, паракорлук, саткынчылык, улуттук программанын, идеологиянын жоктугу, УӨ мүчөлөрүнүн сабатсыздыгы, алардын ортосундагы бийлик талашуу, чоң мамлекеттер менен туура эмес түзүлгөн мамиле, мамлекеттин жерин, байлыгын сатуу - ушулардын баары кошулуп, топтолгон ызанын чыгышы коштолуп, мина жарылгандай Ош окуясы чыкты. "Ким күнөөлүү?" деп акылы кем, же билмексен болгон эле бирөө сурабаса, баары айкын эле турбайбы. Көптүн көзү көрөгөч, канчалык жашырса да бул окуяга күнөөлүүлөр капка катылган шибегедей оркоюп чыгары турган кеп", - деген "көрөгөчтүгүн" билдириптир. Албетте, Мукашевдин айтканында чындык бар дейли, бирок Бакиевдин тушунда башын колтугуна катып, июнь окуяларында чээнге кирип кеткен немелер, "төө кыядан өткөндөн соң" акыл үйрөтүп, сын-пикир айтса оозуң ачылып, жакаңды кармаганга аргасыз болот экенсиң… Уялбагандан өзүң уял болуп…
Бейөкмөт уюм терисин жамынган үчүнчү күчтөр
Адам укугу, демократия демиш болуп, Кыргызстандын эгемендүүлүгүнө шек келтирип жаткан эл аралык уюмдар менен ичтен чыккан ийри жыландай болуп, бейөкмөт уюмдарыбыздын ишмердүүлүгү акыркы убактарда элибиздин кыжырын кайнатып турат. Былтыркы июндагы мыкаачылык иштери ачыкталып, өмүр бою абакка алынган Азимжан Аскаровун актап-жактап бүтө албай атышкан бейөкмөтчүлөрүбүзгө кечээ-жакында "Human Rights Watch" деп аталган уюмдун өкүлдөрү кошулуп, "Аскаровду ур-токмоктун аркасы менен күнөөсүн мойнуна алдырып атышат"-деп сайрап чыгышты. Аскаровдун акмакчылыгына ондогон адамдар күбө болуп, анысын сотто айтып берип, анан апакай деген Аскарову ошол опол-тоодой күнөөсүнүн аркасында тийиштүү жазасын алып атканын уккулары да келбейт. Өткөндө ЖК трибунасынан Азимбек Бекназаров: "Кыргызстандагы үчүнчү күчтөр бул бейөкмөт уюмдар"-деп айтканынын да кандайдыр бир деңгээлде чындыгы бар окшойт.
кыргыз тилиндеги гезит "Форум"
email • архив • редакция
Жерде эле калсын убада
Сасыкбаева, сак болчу деги
Кайран Каттани кайтып келмей болду
Ташиев үчүнчү революция жасагысы келип жатабы?
Реймандын шкафындагы дагы бир сөлөкөт
"Президентти Ошко көчүрүп коюудан маселе чечилип калбайт"
"Театр, кино, китеп, салттык
музыка эбак эле четте калган"
"Эч кандай деле сыйлык ыйгарган адам болгон жок..."
КЫРГЫЗ ЭЛИ МЕНЕН ТҮРК (ТҮРҮК)